open-index/open-wikipedia-markdown huggingface dataset:
Telladas

O topónimo **Telladas** pode referirse a:

;En Galiza
***Telladas**, lugar da parroquia de San Martiño de Porqueira, no concello de Porqueira;
***As Telladas**, lugar da parroquia de Barbantes, no concello de Punxín.

## Véxase tamén
### Outros artigos
The Hockey Champ

***The Hockey Champ*** é unha curtametraxe de 1939 do Pato Donald, producida en Technicolor e distribuída por Walt Disney Productions. O director de historias Carl Barks estabeleceu unha tradición neste debuxo animado: Donald acadou o dominio nalgún campo, só para perder polos seus propios defectos de personaxe, o cal tamén continuou nas historias dos cómics de Barks.

## Personaxes 
* Clarence Nash como Pato Donald, Huey, Dewey e Louie

## Distribución 
A curtametraxe estroeuse o 18 de maio de 2004 en *Walt Disney Treasures: The Chronological Donald, Volume One: 1934-1941*.

## Notas
Fiskerlivets farer

***Fiskerlivets farer*** é un filme noruegués de 1907 dirixido por Julius Jaenzon. Ten unha duración de entre sete e oito minutos, e foi o primeiro filme producido en Noruega.

O filme orixinal perdeuse. Unha versión reconstruída foi filmada en 1954.

## Notas
Tibiás

O topónimo **Tibiás** pode referirse a:

;En Galiza
***Tibiás**, parroquia do concello do Pereiro de Aguiar;
****Tibiás**, lugar de dita parroquia.

## Véxase tamén
### Outros artigos
***Tibiáns**, lugar da parroquia da Vila de Abade, no concello de Tordoia.
PKA (homónimos)

**PKA** pode referirse a:

* Aeroporto de Napaskiak (código IATA), aeroporto en Napaskiak, Alasca.
* p*K*a, o símbolo para a constante de disociación de ácido en escala logarítmica.
* Proteína quinase A, unha clase de encimas dependentes de AMPc.
* *Public key authentication* (autenticación de clave pública), usada en criptografía de clave pública. 
* PKA (irradiación) (do inglés *primary knock-on atom*), un átomo que é desprazado do seu retículo por irradiación.

## Cirílico 
*As letras do alfabeto latino *PKA* son visualmente similares ao acrónimo en alfabeto cirílico '''' da Axencia Espacial Federal Rusa.
Soñar

Como topónimo **Soñar** pode referirse a:

;En Galiza
***Soñar**, parroquia do concello de Lugo;
****Soñar**, lugar de dita parroquia;
****Soñariño**, lugar de dita parroquia.

## Véxase tamén
### Outros artigos
***Sóñara**, lugar da parroquia de San Salvador de Couzadoiro, no concello de Ortigueira;
****Soñar no cuesta nada***, filme colombo-arxentino de 2006 producido por CMO Producciones e dirixido por Rodrigo Triana.
Maya Yamamoto

**Maya Yamamoto**, nada en Tokyo o 5 de febreiro de 1993, é unha futbolista xaponesa que xoga como centrocampista no INAC Kobe Leonessa.

## Traxectoria 
Comezou a xogar ao fútbol aos 7 anos e foi internacional co Xapón en categorías inferiores. Tras xogar no equipo da Universidade de Waseda, en 2016 recalou no fútbol español, fichando polo Valencia. Despois dunha campaña no club valenciano, sendo a única xaponesa da Primeira División española, e outra no Zaragoza, en 2018 converteuse na primeira xogadora asiática na historia do Deportivo da Coruña. no que militou dous anos, antes de regresar no 2022 ao seu Xapón natal para xogar no INAC Kobe Leonessa. 

## Notas
Friedberg, Hessen

**Friedberg** é un concello e a capital do distrito de Wetterau, en Hessen, Alemaña. Segundo datos do 31 de decembro de 2023 tiña 29&nbsp;724 habitantes.

## Xeografía 
Friedberg atópase a uns 30 km ao norte de Frankfurt, na rexión de Wetterau. A cidade está situada á beira do río Usa, xusto antes de que este desemboque no río Wetter. A igrexa da vila, situada no centro da vila, está a unha altura de 159 metros sobre o nivel do mar.

## División da cidade 
A cidade está formada por 7 distritos:
miniatura|esquerda|Mapa de Friedberg.
* Bruchenbrücken
* Friedberg
* Dorheim
* Ockstadt
* Bauernheim
* Fauerbach
* Ossenheim

## Notas 
## Véxase tamén
Metsovo

**Metsovo** (en ; en ) é unha vila da periferia de Epiro, nas montañas Pindos, no norte de Grecia, entre Ioannina ao oeste e Meteora ao leste. Segundo datos de 2021 tiña unha poboación de 2&nbsp;337 habitantes, mentres que no conxunto do concello contaba con 5&nbsp;432.

Metsovo é o meirande centro da vida arromanesa (valaca) en Grecia. É un gran centro rexional para varias pequenas aldeas e asentamentos na rexión do Pindos, e conta con moitas tendas, escolas, oficinas, servizos, museos e galerías. A economía de Metsovo está dominada pola agricultura e o turismo, este último florecendo no inverno.

## Notas 
## Véxase tamén
León de Asís

[miniatura|250x250px|*San Francisco de Asís recibindo os estigmas*, atribuído a [Jan van Eyck, ca. 1430-32, Museo de Arte de Filadelfia. O irmán León agáchase á dereita.]]
O **irmán León**, nado en Asís e falecido en Porciúncula ca. 1270, foi o discípulo favorito, secretario e confesor de san Francisco de Asís. 

## Biografía 
As datas do seu nacemento e da súa conversión en franciscano descoñécense. Con todo, foi un dos compañeiros favoritos do santo durante os seus últimos anos. Foi o seu secretario e confesor.

Despois da morte de Francisco, tivo un importante papel na oposición a Elías de Cortona. Escachou a caixa de mármore que Elías establecera para ofrendas para a finalización da basílica en Asís. Por isto Elías azoutouno, e esta afronta ao discípulo preferido de San Francisco consolidou a oposición a Elías. León era o líder nas primeiras etapas da loita na orde para o mantemento das ideas de San Francisco.

Un libro que ás veces se atribúe a León é o *Speculum perfectionis* (O Espello de Perfección) probablemente recompilado despois da súa morte, baseado nas historias que lle contaron e nos seus escritos.

Un pequeno volume dos seus escritos foi publicado por Lemmeus (*Scripta fratris Leonis*, 1901). León asistiu ao leito de morte de santa Clara, en 1253; despois de sufrir moitas persecucións desde o partido dominante na orde. Morreu en Porciúncula, e os seus restos están enterrados na Basílica de San Francisco.

Moito do que se sabe sobre el está recollido por Paul Sabatier na "Introdución" no *Speculum perfectionis* (1898).

## Na literatura 
O Irmán León aparece de maneira prominente nas novelas de Nikos Kazantzakis: *San Francisco*. Neste último libro, León é retratado como un compañeiro de Francisco. León é absolutamente fiel e firme, con todo, loita contra os seus propios defectos, mentres segue a Francisco.

## Referencias 
## Enlaces externos
Anthony Atala

**Anthony Atala**, nado no Perú o 14 de xullo de 1958, é un bioenxeñeiro, urólogo e cirurxián pediátrico estadounidense, recoñecido polo seu traballo pioneiro no campo da medicina rexenerativa e a bioimpresión 3D. 

## Traxectoria 
### Primeiros anos e formación 
Atala naceu no Perú e criouse en Florida. Licenciouse en Psicoloxía pola Universidade de Miami e obtivo o título de doutor en Medicina na Universidade de Louisville. Completou a súa residencia en uroloxía e unha bolsa de investigación en uroloxía pediátrica no Hospital Infantil de Boston, afiliado á Escola de Medicina de Harvard.

### Carreira profesional 
Atala é o director fundador do Wake Forest Institute for Regenerative Medicine (WFIRM) e xefe do departamento de uroloxía na Escola de Medicina Wake Forest en Carolina do Norte.

En 1999, el e o seu equipo implantaron con éxito a primeira vexiga humana cultivada en laboratorio. Máis recentemente, liderou o desenvolvemento do ITOP (Integrated Tissue and Organ Printing System), unha das primeiras impresoras 3D capaces de crear tecidos humanos funcionais.

## Publicacións 
Publicou máis de 800 artigos científicos e posúe máis de 250 patentes internacionais. É editor de obras fundamentais como *Principles of Regenerative Medicine* e *Methods of Tissue Engineering*.

## Divulgación 
Atala deu charlas TED como "Printing a Human Kidney" e "Growing New Organs", nas que explora o futuro da rexeneración de órganos.

## Premios e recoñecementos 
* Elección como membro da National Academy of Medicine (2011)
* Premio Samuel D. Gross (2010)
* World Technology Award en Saúde e Medicina (2011)
* Premio de Innovación Jacobson da ACS (2022)

## Notas 
## Véxase tamén 
### Bibliografía 
* 

### Ligazóns externas 
* Perfil oficial en Wake Forest School of Medicine
Artemisa, Cuba

**Artemisa** é un concello e cidade de Cuba, anteriormente parte da provincia da Habana. Segundo unha lei aprobada pola Asemblea Nacional en agosto de 2010, Artemisa converteuse na capital da recentemente formada provincia de Artemisa, que incluía oito municipios da antiga provincia da Habana e tres de Pinar del Río. Ten unha superficie de 642 quilómetros cadrados e unha poboación de máis de 86&nbsp;444 habitantes (2022).

## Notas 
## Véxase tamén
Sancti Spíritus

**Sancti Spíritus** é un concello e cidade de Cuba, capital da provincia de Sancti Spíritus no centro de Cuba e un dos asentamentos europeos máis antigos do país. Sancti Spíritus é o caso xenitivo do latín Sanctus Spiritus ("Espírito Santo"). En 2022, o concello de Sancti Spiritus tiña unha poboación de 142&nbsp;618 habitantes.

## Galería 

Ficheiro:2012-02-Sancti Spiritus Street Scene 01 anagoria.JPG|Rúa.
Ficheiro:2012-02-Museo de Arte Colonial Sancti Spiritus Cuba anagoria.JPG|Museo de Arte Colonial.
Ficheiro:2012-02-pedestrian zone Sancti Spiritus anagoria.JPG|Zona peonil.
Ficheiro:2012-02-Agrarmarkt Sancti Spiritus Kuba anagoria 02.JPG|Mercado.

## Notas 
## Véxase tamén
José Castro Labrada

**José Castro Labrada**, nado en Ferrol e finado en Limodre (Fene) en xuño de 1904, foi un avogado e xornalista galego.

## Traxectoria 
Estudou Dereito na Universidade Central de Madrid, onde se doutorou en 1887. Masón, foi concelleiro republicano de Ferrol e presidente do Comité de coalición republicana de Ferrol en 1890. Director de *La Democracia* dende a súa fundación, foi denunciado por escándalo en 1888. Dimitiu da dirección o 17 de abril de 1889. Despois dirixiu *El 11 de Febrero*. En xuño de 1899 foi nomeado xuíz municipal de Fene. Finou en Limodre en xuño de 1904.

## Vida persoal 
Casou con Manuela Pastora Ruiz Grossi.

## Notas 
## Véxase tamén 
### Ligazóns externas 
* Expediente académico de José Castro Labrada
Linchamento de George Meadows

**George Meadows** foi un home afroamericano que foi linchado o 15 de xaneiro do 1889, no condado de Jefferson, Alabama, Estados Unidos.

## Linchamento e secuelas 
O 14 de xaneiro de 1889, unha muller branca informou ser violada e que o seu fillo fora asasinado por un home negro. Ao redor de 400 mineiros brancos formaron grupos e trouxéronlle varios homes negros á muller, a cal foi incapaz de identificar a ningún deles como o autor. Ao día seguinte, os mineiros trouxeron a Meadows, quen acababa de chegar á zona, e despois dunha breve "investigación", declarárono culpable.

O 16 de xaneiro, o shériff decidiu que Meadows non era culpable do delito e arrestou outro home negro chamado Lewis Jackson.

En 2019, Tony Bingham, un profesor na Universidade de Miles e un asesor para o Proxecto Conmemorativo do Condado de Jefferson, anunciaron a súa intención de ou ben localizar a tumba de Meadows ou facer que o Zoo de Birmingham ou os Xardíns Botánicos de Birmingham (ambos dos cales están en Lane Park) erixisen un monumento conmemorativo nas súas instalacións.

## Notas 
## Véxase tamén 
### Bibliografía 
*
Igrexa do Carme de Abaixo

A **igrexa do Carme de Abaixo** é unha igrexa situada na cidade de Santiago de Compostela.

## Historia 
Foi erguida entre 1760 e 1773 segundo trazas de Lucas Ferro Caveiro, sobre unha pequena capela anterior. En 1867 Baltasar Ferreiro ampliouna co actual presbiterio, quedando o presbiterio orixinal en cruceiro.

## Descrición 
Obra barroca algo clasicista, consta dunha única nave de planta rectangular cunha lanterna circular no centro.
Destaca a súa fachada, típicamente de granito, con tres corpos verticais divididos por pilastras.

## Notas
Domingo Martínez de Presa

**Domingo Martínez de Presa**, finado en Feás (Calvos de Randín) o 14 de xullo de 1665, foi un sacerdote e inventor galego.

## Traxectoria 
En 1645 foi nomeado párroco de San Miguel de Feás, onde pasou a súa vida agás o pequeno período de 1662 que botou en Madrid para editar o seu libro. Deseñaba autómatas: instrumentos de corda movidos por auga e un conxunto de mecanismos de rodas articuladas que permiten a xeración de sons, pulsando un número determinado de cordas; caixas nas que se movían figuras; e pequenos enxeños, mesmo como xoguetes: cobras que andan, personaxes que se moven, centauros que disparan béstas, etc. Foi denunciado por algúns fregueses que o acusaron de feiticería porque non podían entender como unha cobra metálica se podía mover por si mesma. As denuncias chegaron á Inquisición, que actuou contra el, pero foi absolto.
## Obra 
En 1662 editou en Madrid a obra *Fuerza del ingenio humano y inventiva suya. Relación breve de instrumentos ingeniosos, y de movimientos particulares, en que se imitan los naturales. De nuevo sacados a luz jamás vistos, ni oídos en España*. Hai unha edición facsímile de 2000.
## Notas 
## Véxase tamén 
### Bibliografía 
* Díaz-Fierros Viqueira, Francisco : Domingo Martínez de Presa. Publicado o 2/9/2013 no Álbum de Galicia (Consello da Cultura Galega) https://consellodacultura.gal/album-de-galicia/detalle.php?persoa=22214. Recuperado o 11/05/2025

### Ligazóns externas 
* El cura ourensano que diseñaba autómatas en el S.XVII
Doechii

'''Jaylah Ji'mya Hickmon**, nada o 14 de agosto de 1998, coñecida profesionalmente como **Doechii'*, é unha rapeira, cantante e compositora estadounidense. Deuse a coñecer por primeira vez en TikTok, o que a levou a asinar contrato con Top Dawg Entertainment e Capitol Records en 2022. A súa canción de 2023 "What It Is (Block Boy)", na que participa tamén Kodak Black, supuxo a súa primeira entrada no *Billboard* Hot 100 e recibiu unha certificación de platino da Recording Industry Association of America (RIAA). Ese mesmo ano, debutou como actriz coa película dramática *Earth Mama*.

O terceiro álbum de Doechii, *Alligator Bites Never Heal* (2024), alcanzou o top 10 da *Billboard* 200 e foi aclamado pola crítica. Gañou o premio Grammy ao mellor álbum de rap na 67.ª edición dos Premios Grammy, converténdose na terceira artista feminina en gañar nesa categoría. O seu sinxelo de 2025 "Anxiety" converteuse na súa primeira canción en debutar entre as 20 mellores da lista Billboard Hot 100 e na primeira en chegar ao top 10. 

## Discografía 
### Álbums de estudio 
* *Coven Music Sessions, Vol. 1* (2019)
* *Oh the places you'll go* (2020)
* *Alligator Bites Never Heal'' (2024)

## Filmografía 
### Cinema 
### Televisión 
## Notas 
## Véxase tamén
Kiko Novoa

**Kiko Novoa** é un xornalista galego nado en Culleredo en 1973.

## Descrición 
Graduado en Xornalismo pola UDIMA, licenciado en Humanidades pola Universidade de Uppsala (Suecia), graduado en Xeografía e Historia pola UNED e graduado en Turismo pola Universidade da Coruña, posúe un mestrado en Filosofía Teórica e Práctica pola UNED e superou o Ciclo Superior en Idioma Sueco pola EOI Jesús Maestro de Madrid. Xornalista de ampla experiencia en radio, prensa e e televisión, foi redactor xefe do xornal DXT Campeón e traballou en Radio Culleredo, Radio Voz e La Voz de Galicia. Presentou diversos programas na TVG. Viviu en Suecia, onde foi profesor nas universidades de Uppsala e Gävle e correspondente para diversos medios de comunicación. Tras unha primeira etapa na Radio Galega, regresou de forma definitiva en 2008 para dirixir o programa nocturno deportivo "Caneando". Dende 2009 dirixe e presenta "Galicia por Diante", na actualidade na parte magacín, de luns a venres entre as 9:30 e as 14 horas. 

## Notas 
## Véxase tamén
### Ligazóns externas
* Entrevista de Gorka Zumeta
* "Kiko Novoa, del micro a la 'pala'", en El Progreso
* Kiko Novoa: "Pensei que a radio debía servir máis para escoitar que para falar", no CPXG
Bandeira de Bogotá

A **bandeira de Bogotá** adpotouse como símbolo da cidade o 9 de outubro de 1952 a través do decreto 555 do *Distrito Especial*.

Está composta por unha franxa horizontal amarela, que ocupa a metade superior, e unha franxa horizontal vermella, que complementa a parte inferior. No centro leva o escudo de armas da cidade, co título de "Moi nobre e moi leal". A cor amarela representa a xustiza, a virtude e a benignidade; pola súa banda a cor vermella significa a liberdade, a saúde e a caridade.

A norma tamén especifica que para o uso da bandeira como pendón a súa proporción será dúas veces máis ancha que longa e para o uso como estandarte a súa proporción será dúas veces e medio o longo do seu ancho.

A súa orixe remóntase á revolta do 20 de xullo de 1810, na que os patriotas se identificaban cun brazalete amarelo e vermello. As autoridades distritais consultaron o 6 de outubro de 1952 á Academia Colombiana de Historia cal podería ser a bandeira da cidade tendo en conta a tradición e a historia. En resposta os académicos Enrique Ortega Ricaurte e Guillermo Hernández de Alba renderon un informe no cal detallaban a historia do brazalete utilizado polos revolucionarios e suxerían a adopción como bandeira da cidade.

## Notas 
## Véxase tamén 
### Ligazóns externas 
* Bandeira de Bogotá en Flags of the World
MOPS

O **MOPS** ('*ácido 3-(*N*-morfolino)propanosulfónico*') é un tampón introducido na década de 1960, un dos vinte tampóns de Good (seleccionados e descritos por Norman Good). É un análogo estrutural do tampón MES, e igual que o MES, a súa estrutura contén un anel morfolino. HEPES é un composto tamponante do pH similar que contén un anel de piperazina. Cun p*K*a de 7,20, MOPS é un excelente tampón para moitos sistemas biolóxicos a pH case neutro. 

## Aplicacións 
O MOPS utilízase frecuentemente como axente tamponante en bioloxía e bioquímica. Foi testado e recomendado para a electroforese en xel de poliacrilamida. O seu uso por riba de 20 mM en traballos en cultivos celulares de mamíferos non se recomenda. As solucións tampón MOPS decolóranse co tempo (quedan amarelas), mais segundo consta, unha lixeira decoloración non afecta significativamente as súas carcterísticas como tampón.

## Notas 
## Véxase tamén 
### Outros artigos 
*CAPS
*HEPPS
*Tris
*Tampóns comúns usados en bioloxía

### Ligazóns externas 
*Sigma Aldrich Buffer Calculator - Útil ferramenta para calcular o peso, volume ou concentración a partir do peso molecular.
*Receita para o tampón MOPS en OpenWetWare
Símbolos do nacionalismo andaluz

dereita|miniatura|308x308px|A bandeira de Andalucía nun baile de verdiales.
O nacionalismo andaluz define unha serie de **símbolos nacionais andaluces**, que ás veces coinciden cos oficiais da comunidade autónoma de Andalucía e outros inclúen modificacións ós oficiais actualmente.

## O escudo 
O escudo de Andalucía é, oficialmente, un logotipo que mostra a figura dun Hércules novo entre as dúas columnas de Hércules que a tradición sitúa no estreito de Xibraltar, cunha inscrición aos pes dunha lenda que di: "Andalucía por sí, para España y la Humanidad", sobre o fondo dunha bandeira andaluza. Pecha as dúas columnas un arco de medio punto cas palabras latinas "Dominator Hercules Fundator", tamén sobre o fondo da bandeira andaluza.

O creador do escudo de Andalucía foi Blas Infante, pódense contemplar uns azulexos co modelo orixinal do escudo andaluz, que permaneceu alí durante a Guerra Civil e o Franquismo.

## Bandeira 
A **Bandeira de Andalucía** (tamén coñecida como **Arbondaira** o **Arbonaida**),
Ficheiro:Andnac2.svg|ligazón=Archivo:Andnac2.svg|Bandeira empregada polas Juventudes Andalucistas, organización xuvenil do Partido Andalucista.

## Himno 
[[Ficheiro:Himno_de_Andalucía.jpg|miniatura|Himno de Andalucía,  Véxase aquí la letra.]]
O himno de Andalucía é unha composición musical de José del Castillo Díaz con letra de Blas Infante. A música está inspirada no *Santo Dios*, un canto relixioso popular que os campesiños e xornaleiros dalgunhas comarcas andaluzas cantaban durante a sega. Blas Infante puxo este canto en coñecemento do Mestre Castillo, quen adaptou e harmonizou a melodía. A letra do himno apela aos andaluces para que se mobilicen e pidan "terra e liberdade", mediante un proceso de reforma agraria e un estatuto de autonomía política para Andalucía.

O himno de Andalucía foi presentado pola Banda Municipal de Sevilla, baixo a dirección de José del Castillo, nun concerto celebrado na Alameda de Hércules o 10 de xullo de 1936, unha semana antes do comenzo da Guerra Civil. Durante o Franquismo conservouse só un manuscrito para piano. Foi reestreado durante a transición democrática no Teatro Lope de Vega pola mesma banda o 18 de outubro de 1979. A partir de entón realizáronse multitude de versións do himno, sendo especialmente reseñables as revisións e instrumentacións realizadas por Manuel Castillo nos anos 1980.

Os nacionalistas andaluces mudan a estrofa na que di "Sea por Andalucía Libre, España y la Humanidad", substituíndo a palabra "España" por "Los Pueblos".

## Estrela tartésica 
dereita|miniatura|Estrela tartésica
A popular e estendida estrela de oito puntas que se forma por dous cadrados de lados iguais e con ángulos rectos, de orixe tartésico. Na antigüidade tivo función económica e comercial, polo que foi aprobada como símbolo para os vehículos de transporte e carga con licenza da Xunta de Andalucía.

Actualmente algúns partidos e asociacións andalucistas empréganna como símbolo característico e único de Andalucía.

## Notas 
## Véxase tamén 
### Outros artigos 
* Blas Infante
* Nacionalismo andaluz
High Potential

***High Potential*** é unha serie de televisión estadounidense creada por Drew Goddard para ABC. Baséase na serie franco-belga de 2021 *HPI*. Está protagonizado por Kaitlin Olson como Morgan Gillory, unha muller de limpeza dotada intelectualmente que se converte en consultora da policía. O resto do elenco está composto por Daniel Sunjata como a parella de Morgan, Adam Karadec, e Judy Reyes como Selena Soto, a xefa do seu departamento de policía. Estreouse o 17 de setembro de 2024. En xaneiro de 2025, a serie foi renovada para unha segunda tempada.

## Personaxes 
* Kaitlin Olson como Morgan Gillor
* Daniel Sunjata como Adam Karadec
* Javicia Leslie como Daphne Forrester
* Deniz Akdeniz como Lev "Oz" Ozdil
* Amirah J como Ava Gillory,
* Matthew Lamb como Elliot Radovic
* Judy Reyes como Selena Soto

## Notas
La Voz del Obrero (Ferrol)

***La Voz del Obrero*** foi un periódico editado en Ferrol entre 1894 e 1897.

## Historia e características 
Semanario socialista, apareceu en 1894 pero pronto suspendeu a súa publicación. Reapareceu o 1 de abril de 1895. Estivo dirixido por Francisco Fernández García, José Lorenzo Gómez, e Manuel Vázquez. Entre os seus redactores figuraron Pedro Subiela Ortega, que foi procesado en xaneiro de 1898, e Rogelio Crego, tamén procesado ese mesmo mes.

## Notas 
## Véxase tamén 
### Bibliografía 
### Outros artigos 
* El Obrero (1890)
* Lista de publicacións impresas da provincia da Coruña
El Monitor del Comercio

***El Monitor del Comercio*** foi un xornal editado en Ourense entre 1881 e 1882.

## Historia e características 
Subtitulado *Diario de intereses materiales, noticias y anuncios*, apareceu a mediados de outubro de 1881. Cesou a súa publicación en abril de 1882.

## Notas 
## Véxase tamén 
### Bibliografía
Linchamento de John West

**John West** foi un home negro que tiña 50 anos cando foi linchado en Guernsey, Condado de Hempstead, Arcansas, por un grupo de homes no tren de Hope-Texarkana o 28 de xullo de 1922. Segundo o Comité de Senado dos Estados Unidos na Maxistratura foi o linchamento número 41 de 61 que se cometeron durante o ano 1922 nos Estados Unidos.

## Antecedentes 
John West naceu en Emporia, Kansas e mudárase a Hope, Arkansas dúas semanas antes do seu asasinato. Era de estatura baixa e pesaba ao redor de 75 kg. Os medios de comunicación daquel entón anotaban que levaba perilla.

Andrew Worthing e John West traballaban para Empresa de Pavimentando de Kaw que operaba en Hope, Arcansas. Estalou unha pelexa pola cunca compartida pola tripulación e sobre a afirmación de que West era tan bo como calquera traballador branco. Chegados a certo punto, West golpeou a Worthing cun martelo, pero "o home branco non foi ferido gravemente".

Ambos os dous foron arrestados e levados ante o alcalde, quen multou aos dous por perturbar a paz. Cando se espallou o rumor da pelexa de West, a este advertíuselle que deixase a cidade. Comprou un tícket para Texarkana (a 50 km de distancia), e abordou o tren Missouri Pacific número 35 ás 1:45 pm.

## Linchamento 
O tren percorreu 8 km antes de que unha turba de homes brancos sacasen a West do tren pola forza na estación de Guernsey, e levárano a un arboredo a 91 metros da estación. Ouvíronse unha serie de disparos e o corpo de John West foi atopado cheo de buracos de bala. O diario *The Little River News* afirmou que West foi probabelmente "tiroteado despois de levantar unha pistola e ameazar aos homes que pretendían só azoutalo." O mesmo xornal anotou que se atopara un revólver de calibre 38  na súa man esquerda.

## Monumento conmemorativo nacional 
dereita|miniatura|O Monumento Conmemorativo Nacional para Paz e a Xustiza
O 26 de abril de 2018, en Montgomery, Alabama, ergueuse o Monumento Conmemorativo Nacional para Paz e a Xustiza. Neste preséntase, entre outras cousas, o Corredor Conmemorativo, o cal mostra 805 rectángulos de aceiro colgando, cada un deles representa un condado nos Estados Unidos onde se cometeu un linchamento documentado e cada un deses rectángulos ten escritos os nomes daqueles linchados. O monumento ten o obxectivo de que condados como o de Hempstead, Arcansas onde John West foi linchado, tomen estas lousas e as instalen nos seus territorios.

## Outros acontecementos 
Un ano antes, o 25 de marzo, Brownie Tuggles, outro home negro, foi linchado en Hope, Condado de Hempstead, Arcansas, despois de ser acusado de agredir sexualmente a unha muller branca.

## Notas 
## Véxase tamén
### Bibliografía
* 
* 
* 
*
Ucraína (homónimos)

**Ucraína** é un país de Europa oriental. O termo tamén pode referirse a:

* **Reichskommissariat Ukraine**, unidade administrativa da Alemaña nazi.
* **Estado ucraíno**, estado que xurdeu trala disolución do Imperio ruso.
* **República Popular Ucraína**, república pre-soviética.
* **República Popular de Ucraína Occidental**, república efémera que xurdeu trala disolución do Imperio austrohúngaro.
* **República Socialista Soviética de Ucraína**, antiga república soviética.
* **Ucraína do Dniéper**, territorio do antigo Imperio ruso.
* **Ucraína Sloboda**, territorio do antigo Imperio ruso.
* **Ucraína do Segura**, nome dado a San Fulgencio (provincia de Alacant) durante a Guerra civil española.
Nacho Méndez

**Ignacio "Nacho" Méndez-Navia Fernández**, nado en Luanco o 30 de marzo de 1998, é un futbolista español que xoga como centrocampista no Sporting de Gijón, da Segunda División.

## Traxectoria 
Formouse como futbolista nas canteiras do Roces e do Sporting de Xixón, no que ingresou en 2010. Subiu polas diferentes categorías inferiores do club e o 21 de agosto de 2016 debutou co Sporting B na Terceira División, nunha goleada por 7-0 na casa sobre o  Ceares.

O 27 de agosto de 2017 xogou o seu primeiro encontro co primeiro equipo do Sporting na Segunda División, nunha vitoria por 2-0 na casa contra o Lugo. No verán de 2018 subiu definitivamente ao primeiro equipo.

## Notas
Rescate trisómico

O **rescate trisómico**, tamén chamado **rescate de trisomía** ou **rescate de cigoto con trisomía**, é un fenómeno xenético no cal un óvulo fertilizado que contén tres copias (trisomía) dun determinado cromosoma perde un deses cromosomas (retardo anafásico) para formar un complemento cromosómico diploide normal. Se ambos os cromosomas retidos proceden do mesmo proxenitor, prodúcese disomía uniparental. Se os cromosomas retidos proceden de diferentes proxenitores (é dicir unha copia do pai e outra da nai) entón non hai anomalías fenotípicas ou xenotípicas. O mecanismo do rescate trisómico foi ben confirmado in vivo, e mecanismos alternativos que ocorran nas trisomías son raros en comparación.

Moitas condicións trisómicas teñen como resultado o nacemento de bebés mortos; as principais excepcións son as trisomías dos cromosomas 13 (síndrome de Patau), 18 (síndrome de Edwards) e 21 (síndrome de Down). O rescate trisómico pode ser un método natural para mater o feto o máis viable posible (aínda que pode producirse disomía uniparental e resultar en síndromes como a de Prader-Willi e a de Angelman debidas á impronta xenética). O rescate trisómico espontáneo observouse in vitro. De xeito similar, existe o rescate monosómico, que pode ser un medio natural para manter a viabilidade do feto restaurando un cigoto disómico.

## Notas 
## Véxase tamén 
### Ligazóns externas 
* Resources - Genetics Home Reference
A Tellada

Como topónimo **A Tellada** pode referirse a:

;En Galiza
***A Tellada**, lugar da parroquia de Meire, no concello de Allariz;
***A Tellada**, lugar da parroquia de Armariz, no concello de Nogueira de Ramuín;
***A Tellada**, lugar da parroquia das Cortes, no concello de Paradela;
***A Tellada**, lugar da parroquia de Brosmos, no concello de Sober;
***A Tellada**, lugar da parroquia da Abeleda, no concello de Xunqueira de Ambía.

## Véxase tamén
### Outros artigos
Padiante

***Padiante*** é unha canción escrita en galego e interpretada por Sen Senra. Foi publicada o 9 de maio de 2025 baixo os selos de Universal Music e Sonido Muchacho SL, malia que anteriormente se popularizaron varios fragmentos da mesma en redes sociais como TikTok, e a cantara en varios concertos. Segundo o propio artista, *Padiante* trata sobre a emigración e a saudade que se sente ao vivir fóra de Galicia. Interpretouna por vez primeira no programa *Luar* da TVG, que o propio artista confesa que miraba desde a diáspora. É o primeiro tema do artista cantado integramente en galego.

## Letra
A letra de *Padiante* versa eminentemente sobre a inmigración, tanto a súa propia, referíndose á partide de Galicia para seguir a súa carreira musical, así como de moitos galegos que emigraron durante o século XX a diferentes países de Europa e América.

A canción contén versos explícitos sobre a diáspora galega, a súa dureza e o seu enorme impacto sobre a poboación galega: "un camiño longo e bravo"/"así como fixeron outros antes de min".

## Notas
## Véxase tamén
### Outros artigos
* Diáspora galega
### Ligazóns externas
* Padiante Letra da canción en *Genius*.
Xingshi yinyuan zhuan

***Xingshi yinyuan zhuan*** (en chinés tradicional: 醒世姻緣傳; en *pinyin*: Xǐngshì yīnyuán zhuàn; lit. "A historia dun destino marital para espertar ao mundo") é unha novela clásica chinesa de finais da dinastía Ming ou comezos da Qing. Consta de cen capítulos e máis dun millón de palabras, polo que se trata dunha das obras máis longas do período. Segundo Daria Berg, é "unha das novelas tradicionais en vernáculo máis infravaloradas da China" e "unha das exploracións do mundo da ficción de maior escala". Esta saga segue a historia de dúas familias, unha delas a reencarnación da outra, retratando os vicios e a decadencia moral dunha nación en declive.

Orixinalmente titulado *E yinyuan* (en chinés tradicional: 惡姻緣; lit. "Un destino matrimonial maldito"), o libro utiliza a doutrina budista do *karma* e o *vipāka* como o seu motivo principal.

## Autoría e datación 
A novela publicouse baixo o pseudónimo de Xizhou Sheng (en chinés tradicional e simplificado:  西周生; en *pinyin*: Xīzhōu Shēng) ou "Erudito dos Zhou do Oeste" (considerada a idade dourada da dinastía Zhou). Segundo o descubridor do manuscrito, Hu Shih, foi escrita polo célebre Pu Songling, mais esta teoría foi desacreditada posteriormente. Descoñécese o auténtico autor mais este, coma Pu Songling, empregou moitas expresións do dialecto de Shandong, do mesmo xeito ca o *Jin ping mei* (obra que é citada na novela).

A data de composición estableceuse entre 1628 e 1681; é dicir, entre finais da dinastía Ming e comezos da Qing. Comparte elementos estruturais e técnicas literarias coas Catro grandes novelas clásicas da China, como a lonxitude de cen capítulos, divididos en unidades de dez, cada unha delas acentuada por dous episodios finais climáticos ou proféticos. Tamén emprega a recorrencia, recursos propios da literatura oral e un estilo coloquial moi expresivo. Abundan as expresións sexuais e escatolóxicas directas, mais as escenas de sexo son sobrias en comparación.

## Notas 
## Véxase tamén 
### Bibliografía 
* 
* 

### Ligazóns externas 
* Texto completo (en chinés)
Melani García

**Melani García Gaspar**, nada en l'Eliana (provincia de Valencia) o 10 de xuño de 2007 é unha cantante española, coñecida por ser a gañadora da cuarta tempada de *La Voz Kids* e por ser a representante de Televisión Española no Festival de Eurovisión Júnior 2019. Neste último, celebrado o 24 de novembro en Gliwice (Polonia), quedou en terceira posición con 212 puntos.

## Traxectoria 
### Primeiros anos e *La Voz Kids* 
Melani García Gaspar, de ascendencia hispano-arxentina, naceu e reside en l'Eliana, provincia de Valencia. Aos oito anos de idade empezou cantando nun coro local chamado Unió musical de l'Eliana. Estivo a dar clases de canto con Alexia, unha profesora que se atopaba alí, descubriu a ópera grazas a unha das súas profesoras, a cal lle ensinou «Due pupille amabili» de Wolfgang Amadeus Mozart. Ademais de cantar, García Gaspar toca o violín e está a aprender a tocar o piano. Por outra banda, domina o inglés e ademais é ximnasta.

En 2018 presentouse a *La Voz Kids* onde, ao longo das diferentes galas, cantou en estilo lírico. Para a final, seleccionou a aria "Nessun dorma" da ópera *Turandot* de Giacomo Puccini, converténdose así na gañadora do equipo de Melendi.
En 2025 está a estudar segundo de bacharelato e as probas de acceso á universidade. O seu soño é representar España no Festival de Eurovisión.
### Eurovisión Junior 2019 
O 24 de xullo de 2019, durante o programa *A partir de hoy* de Màxim Huerta, anunciouse a Melani García como a representante de España no Festival de Eurovisión Júnior 2019, decatándose a moza deste feito en pleno directo. España regresaba así ao festival júnior tras trece anos de ausencia. Tras catro participacións (2003-2006), esta era a primeira vez que o representante se elixía de forma interna. 

O 20 de setembro de 2019 coñeceuse a canción coa que Melani representaría a España, «Marte», tema composto e producido por Pablo Mora e Manu Chalud, no que a propia Melani colaborara. A canción, que trata sobre o problema dos plásticos nos océanos, incorpora o pop pero mantén unha parte lírica, sendo ese o xénero co cal se deu a coñecer. 

Melani acudiu ao festival con catro coristas: Edurne Rodríguez, Yara Dez, Violeta Leal e María Mihali. A escenografía foi a cargo de Santiago Junegos. Finalmente, quedou no terceiro posto cun total de 212 puntos.

### Outros proxectos 
En febreiro de 2025 confirmouse a súa participación como concursante da duodécima tempada do programa *Tu cara me suena* de Antena 3.

## Notas 
## Véxase tamén 
* Festival de Eurovisión Júnior 2019
Yenesi

**Yenesi Suárez López**, nada en Avilés o 18 de novembro de 2000 e coñecida como Yenesi é unha cantante e actriz asturiana.  

## Traxectoria 
Yenesi naceu en Avilés e criouse en L'Arena. De pequena descubriu a arte drag a partir de ver as drags desfilar polo porto de Eivisa. Máis tarde, aos 14 anos, a través do *reality show* ''RuPaul's Drag Race*, empezou a descubrir o seu personaxe.  

En 2022, a partir duns vídeos onde facía unhas imitacións cunha maquillaxe simple, gañou popularidade na rede social Twitter. Máis tarde fíxose viral con outro vídeo de ton satírico. Desde entón, a artista tivo un forte impacto nas redes e mantivo relación con personalidades como Samantha Hudson (quen é a súa «nai drag»). 

En novembro de 2022 participou, xunto ás tamén artistas drag Hugáceo Crujiente, Carmen Farala, Marcus Massalami e Morfina, nun debate sobre a situación da arte drag en España no programa web *Gen Playz*. Desde xullo de 2023 participa no programa de Prime Vídeo *Las Moderadoras*, xunto a Esty Quesada. O 1 de abril de 2024 Atresmedia anunciou que Yenesi formaría parte do elenco da serie web *Mariliendre*, creada por Javier Ferreiro e producida por Javier Calvo e Javier Ambrossi.

En febreiro de 2025 confirmouse a súa participación como concursante da tempada 12 do programa *Tu cara me suena'' de Antena 3.

## Carreira musical 
Yenesi conta con cinco cancións con máis de 100.000 reproducións en plataformas como Spotify.

### Sinxelos 
## Filmografía 
### Programas 
## Podcast 
## Notas 
## Véxase tamén
Lander Olaetxea

**Lander Olaetxea Ibaibarriaga**, nado en Abadiño o 12 de abril de 1993, é un futbolista vasco que xoga como centrocampista ofensivo no Sporting de Gijón, da Segunda División.

## Traxectoria 
Formouse como futbolista na canteira da Cultural Durango, e tras unha cesión ao Iurretako KT, en 2013 debutou co primeiro equipo na Terceira División.

En maio de 2015 fichou polo Bilbao Athletic, da Segunda División. Debutou na categoría de prata o 9 de novembro, substituíndo a Asier Villalibre na parte final dun partido contra a UE Llagostera. Apenas tivo protagonismo esa campaña, na que o filial bilbaíno consumou o descenso. A súa participación aumentou notablemente na tempada 2016/17 en Segunda B, pero deixou o club ao remate da competición. A continuación xogou unha campaña no Gernika, antes de asinar pola UD Logroñés, ambos de Segunda B. Con este último conseguiu en 2020 o ascenso á Segunda División, o primeiro da historia do club, contribuíndo con seis goles.

Na tempada seguinte disputou 34 partidos e marcou contra  o Mirandés o seu primeiro gol en Segunda. Despois do descenso do equipo, fichou polo Amorebieta, tamén de Segunda co que sufriu un segundo descenso consecutivo.

En xullo de 2022 asinou polo Albacete Balompié, co que xogou durante os seguintes dous anos en Segunda, sendo titular indiscutible para o adestrador galego Rubén Albés. O 10 de xullo de 2024 fichou polo Sporting de Gijón.

## Notas
Capela de San Sebastián

Existen diversas capelas baixo a advocación de **Sebastián, mártir**:

;En Galicia

***capela de San Sebastián de Estás**, en Estás, Tomiño);
***capela de San Sebastián do Formigueiro**, no Formigueiro (Trasalba, Amoeiro);
***capela de San Sebastián de Lira**, en Lira, Salvaterra de Miño;
***capela de San Sebastián de Loxo**, en Loxo, Touro;
***capela de San Sebastián de Mañufe**, en Mañufe, Gondomar;
***capela de San Sebastián de Oia**, en Oia;
***capela de San Sebastián do Pico Sacro**, na Granxa, Boqueixón;
***capela de San Sebastián de Rebordechán**, en Rebordechán, Crecente;
***capela de San Sebastián do Rosal**, no Rosal;
***capela de San Sebastián de Sandrezo**, en Cespón, Boiro;
***capela de San Sebastián de Taboexa**, en Taboexa, As Neves;
***capela de San Caralampio e San Sebastián da Toxa**, na illa da Toxa;
***capela de San Sebastián de Vilar**, en Vilar (Santo Adrao de Lourenzá, Lourenzá);
***capela de San Sebastián de Xinzo**, en Xinzo, Ponteareas;
;En Portugal
* **capela de San Sebastián de Aldeia de Santa Margarida**, en Idanha-a-Nova, distrito de Castelo Branco;
* **capela de San Sebastián de Cerva**, en Ribeira de Pena, distrito de Vila Real;
* **capela de San Sebastián de Cuba**, en distrito de Beja;
* **capela de San Sebastián de Erada**, en Covilhã, distrito de Castelo Branco;
* **capela de San Sebastián de Ericeira**, en Mafra, distrito de Lisboa;
* **capela de San Sebastián de Fajã dos Vimes**, na  Calheta, Açores;
* **capela de San Sebastián de Fortios**, en Portalegre;
* **capela de San Sebastián de Frechas**, en Mirandela, distrito de Bragança;
* **capela de San Sebastián de Ponta do Sol**, en Ponta do Sol, arquipélago da Madeira;
* **capela de San Sebastián de Tavira**, en Tavira, distrito de Faro;
* **capela de San Sebastián de São Gião**, en S. Gião, (Oliveira do Hospital, distrito de Coímbra).
Flavoparmelia caperata

***Flavoparmelia caperata*** (sinónimo: Parmelia caperata), é unha especie de lique de talo foliaceo da familia Parmeliaceae que medra principalmente na cortiza das árbores. O epíteto derívase do latín "caperatus" (engurrado). O fotobionte son algas verdes do xénero *Trebouxia*. 

## Descrición 
*Flavoparmelia caperata *é un lique cun talo foliáceo de ata 20 cm de diámetro e lóbulos redondeados superpostos de 5 a 15 mm de ancho. A parte superior, de cor verde amarelada con tons agrisados, presenta engurras nos lóbulos, especialmente no centro. A parte inferior é maioritariamente negra, tornándose marrón claro cara ás marxes; na superficie inferior están unidos os rizomas, duns 2 mm de ancho, de cor negra e sen ramificación. Reprodúcese asexualmente por medio de soredios ou sexualmente coa produción de esporas dentro dos apotecios . Os corpos frutíferos (apotecios) son raros, co disco marrón escuro de ata 1 cm de diámetro, coa marxe talina persistente ás veces sorediada. Ascos tipo Lecanora, octosporatos. Esporas de 15-19 x 9-10 µm, elipsoidais. Medula e psoria PD+ vermello laranxa, K-, KC+ avermellado, C-, UV-; Córtex KC+ amarelo dourado. Con ácidos protocetránico e caperático na medula e ácido úsnico no córtex. En Europa pódese atopar desde o sur de Escandinavia ata o Mediterráneo. Debido á súa alta sensibilidade á contaminación atmosférica, a miúdo diminuíu drasticamente nas terras baixas e agora volve a ser máis común, especialmente como resultado da desulfuración dos gases de combustión. Como moitas outras especies de liques, é un bioindicador da contaminación atmosférica, polo que se emprega para monitorizar as flutuacións climáticas locais mediante a técnica de mapeo de liques.

## Galería de imaxes 

Ficheiro:Flavoparmelia_caperata_(L.)_Hale_224869.jpg|ligazón=Archivo:Flavoparmelia_caperata_(L.)_Hale_224869.jpg|alt=
Ficheiro:Flavoparmelia_caperata_88880506.jpg|ligazón=Archivo:Flavoparmelia_caperata_88880506.jpg|alt=|Detalle da face e envés do talo.
Ficheiro:Flavoparmelia_caperata-7.jpg|ligazón=Archivo:Flavoparmelia_caperata-7.jpg|alt=|Superficie inferior dun lóbulo que amosa unha marxe de cor canela pálida sen rizinas.
Ficheiro:Flavoparmelia_caperata_-_lichen_-_Caperatflechte.jpg|ligazón=Archivo:Flavoparmelia_caperata_-_lichen_-_Caperatflechte.jpg|alt=
Ficheiro:Haeckel_Lichenes.jpg|ligazón=Archivo:Haeckel_Lichenes.jpg|alt=

## Notas 
## Véxase tamén
### Bibliografía 
* Bruno P. Kremer, Hermann Muhle: *Flechten, Moose, Farne*. Mosaik Verl., Múnic 1991, páxina 30, .
* Volkmar Wirth: *Flechtenflora*. E. Ulmer, Stuttgart 1980, páxina 377, .
* Volkmar Wirth, Ruprecht Düll: *Farbatlas Flechten und Moose.* Ulmer, Stuttgart 2000, páxina 70, .

### Ligazóns externas 
* Índice de entrada Fungorum
* Descrición en nabu.de
* Imaxes e breve descrición, Lichen Pages de Alan Silverside . )
* Imaxe e breve descrición, U. Kirschbaum  (ingl. )
Tor (homónimos)

O termo **Tor** pode referirse a:

***Tor**, software libre que permite a comunicación anónima a través de Internet.

Como topónimo, pode referirse a:

;En Galiza
***Tor**, parroquia do concello de Monforte de Lemos;
****Tor**, lugar de dita parroquia.
Banc du Geyser

**Banc du Geyser** (tamén chamado **Banc du Geysir**) é un arrecife case mergullado na parte nordeste da Canle de Mozambique, a 125 km ao nordeste de Mayotte, a 112 km ao suroeste das Illas Gloriosas e a 200 km fronte á costa noroeste de Madagascar.

## Descrición
O Banc é un perigoso arrecife ovalado de 8 km de longo e 5 km de ancho que só queda exposto con mareas baixas, coa excepción dalgunhas formacións rochosas na parte sur do arrecife. As rochas adoitan ter entre 1,5 e 3 m de altura; O máis grande é South Rock, cunha altura de 8 m, semellante a un barco a vela.

Na parte oriental do arrecife hai algúns caios areosos, de 1 a 3 m. de altura cubertos de herba e pequenos arbustos. A entrada á lagoa central é posible desde unha dirección sur-sueste. Hai unha abundancia de aves mariñas, e os caios están cubertos de toneladas de guano.

A uns 20 km ao suroeste de Geysir atópase o Banco Zélée, unha formación submarina profunda.

## Historia
O arrecife de Geysir foi coñecido por primeira vez por mariñeiros árabes arredor do ano 700, e apareceu nalgunhas cartas de navegación datadas arredor do 800. Arredor de 1650 o arrecife apareceu nos mapas españois como *Arecife de Santo Antonio*. O nome actual déuselle o 23 de decembro de 1678, cando un barco británico, o Geysir, cruzou o arrecife.

Francia e as Comores reclaman o Banc du Geyser como parte da súa zona económica exclusiva (ZEE). O arrecife tamén é reclamado por Madagascar. Desde o punto de vista francés, forma parte da ZEE das Illas Gloriosas, unha das súas Illas Dispersas no Océano Índico. Madagascar anunciou a súa anexión en 1976, presumiblemente pola posibilidade de campos petrolíferos nas proximidades, pero o Banc du Geyser está controlado de feito polas «forces armées de la zone sud de l'océan Indien» francesas.

En 2012, Francia incluíu o arrecife no parque natural mariño das Gloriosas, unha zona mariña protexida, para preservar a flora e a fauna ameazadas das Illas Gloriosas.

## Véxase tamén
### Ligazóns externas
*
*Sailing Directions: East Africa and the South Indian Ocean. Accessed 30 de setembro de 2022.
Mariliendre (serie de televisión)

***Mariliendre*** é unha serie de televisión por internet española de comedia musical creada por Javier Ferreiro para Atresplayer. Está producida por Suma Content e protagonizada por Blanca Martínez. Estreouse en Atresplayer o 27 de abril de 2025, tralo lanzamento dos seus dous primeiros episodios en cines de toda España baixo a distribución de Beta Fiction Spain.

## Sinopse 
Meri Román adoitaba ser unha diva da noite gai de Madrid hai dez anos. Porén, actualmente atópase atrapada nunha vida monótona, esgotadora e anódina, que se ve sacudida pola morte do seu pai. Este evento traumático lévaa a reconectar co seu antigo grupo de amigos gais, con quen relembra o seu pasado e ao tempo asenta as bases do seu futuro.

## Elenco 
### Principal 
* Blanca Martínez Rodrigo como María "Meri" Román 
* Martin Urrutia como Jeremías "Jere" Escudero 
* Omar Ayuso como Luis 
* Carlos González como Saúl 
* Yenesi como Leo 
* Álvaro Jurado como Santi (Episodio 2 - Episodio 3)
* Mariona Terés como Paula Román (Episodio 1)
* Jorge Silvestre como Nino 
* Esteban Navarro como Felipe (Episodio 1)
; Coa colaboración especial de 
* Mariano Peña como Manuel "Manolo" Román López 
* Lola Rodríguez como Almudena (Episodio 1)
* Nina como Inés 

## Notas 
## Véxase tamén 
### Enlaces externos 
* Páxina web oficial
Troitosende

Como topónimo **Troitosende** pode referirse a:

;En Galiza
***Troitosende**, parroquia do concello da Baña;
****Troitosende**, lugar de dita parroquia.

## Véxase tamén
### Outros artigos
Call Me by Your Name (novela)

***Call Me by Your Name*** é unha novela estadounidense de 2007 escrita por André Aciman e distribuída pola editorial Farrar, Straus and Giroux, que narra un romance entre un mozo italiano de dezasete anos e un estudiante estadounidense de vinte e catro. Ambientado na Italia dos anos 1980, a obra repasa vinte anos da historia dos protagonistas, Elio Perlman e Oliver. A súa secuela, *Find Me*, publicouse en outubro de 2019.

Stacey D'Erasmo, do *The New York Times*, describiu a novela como "un libro excepcionalmente belo". 
Charles Kaiser, do *The Washington Post*, resaltou que "todas as vítimas dun amor obsesivo recoñecerían os matices de Aciman". 
As incontables críticas positivas a *Call Me by Your Name* levouno a acabar o premio literario Lambda, o maior certame de ficción LGBT. 
En 2017, unha adaptación cinematográfica homónima dirixida por Luca Guadagnino e protagonizada por Armie Hammer e Timothée Chalamet foi lanzada nos Estados Unidos de América.

## Argumento 
Nunha vila rural do norte de Italia, a principios dos anos oitenta, o arqueólogo e profesor pai de Elio (un rapaz culto de 17 anos) tiña a tradición de acoller no verán estudantes ou artistas novos que, a cambio de aloxamento, o axudaban cos seus compromisos culturais. Oliver é o elixido este verán, un mozo profesor estadounidense que está a escribir a súa tese de doutoramento. Pronto a intimidade entre os dous dá paso a un romance, que ao principio é moi contido. Durante as próximas semanas, os impulsos ocultos da obsesión e o medo, a fascinación e o desexo intensificarán a paixón de ambos.

## Temas 
A diversidade de temas que André Aciman aborda na novela están relacionados coas súas circunstancias persoais e coa influencia de Marcel Proust, autor no que Aciman se especializou. Estes temas son:
* Memoria e tempo.
* Amor.
* Homosexualidade.
* Filosofía.
* As artes: poesía, literatura, escultura e música.
* Identidade xudía.
* Estranxeiría.

## Notas